Românii se întorc acasă. Povestea unor tineri din Iași, care au dat Spania pe visul românesc. „Am simțit că există o șansă aici”
O treime dintre românii care munceau de peste zece ani în Spania s-au întors acasă, arată cele mai recente statistici. Deși se simțeau perfect integrați în țara adoptivă, mulți spun că observă că nivelul de trai a crescut în România, la fel și premisele de a deschide o afacere. Este și cazul unor tineri din Iași, care s-au întors din Spania după mulți ani și au investit toți banii în visul românesc: un restaurant cu specific spaniol.